Nafarroako Parlamentuko Mahaiak, 2022ko urtarrilaren 10ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Pablo Azcona Molinet jaunak aurkeztutako galdera, 2021eko amaieran Nafarroa urperatu duten uholde historikoei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko urtarrilaren 10ean

Lehen lehendakariordea: María Inmaculada Jurío Macaya

GALDERAREN TESTUA

Geroa Bai talde parlamentarioko foru parlamentari Pablo Azcona Molinet jaunak, Legebiltzarreko Erregelamenduan ezarritakoaren babesean, honako galdera hau aurkezten du, Landa Garapeneko eta Ingurumeneko kontseilariak 2022ko urtarrilaren 13ko Osoko Bilkuran ahoz erantzun dezan:

Hilabete bat pasa da 2021eko amaieran Nafarroa urperatu duten uholde historikoak izan zirenetik. Landa Garapeneko eta Ingurumeneko Departamentuak zer balorazio egiten du izandako kalteei buruz eta zer laguntza-lerro ari da lantzen?

Iruñean, 2022ko urtarrilaren 4an

Foru parlamentaria: Pablo Azcona Molinet